
Da li je zabranjeno muhrimu imati spolni odnos dok ne obavi hadžski tavaf?


* 
* 
* 
* 
* 
* 
* 

 
Da li je zabranjeno muhrimu imati spolni odnos dok ne obavi hadžski tavaf?

Allah, dželle šanuh u, rekao je: ” … onom ko se obaveže da će u njima obavljati hadž nema snošaja sa ženama i nema ružnih riječi, i nema svađe u danima hadža.” (El-Bekara, 197) Ebu Hurejra, radijallahu anhu, govorio je: “Čuo sam Resulullaha, sallallahu alejhi ve sellem, da govori: Ko obavi hadž Allaha radi, i, obavljajući ga, ne bude imao spolni odnos sa suprugom i ne učini grijeh vratit će se čist od grijeha kao što je bio onoga dana kada je rođen.


Propisi u vezi s poglavljem


Prvo, onome ko stupi u obrede hadža ili umre zabranjeno je imati spolni odnos sa suprugom. Izraz er-refts znači spolni odnos, i to na osnovu sljedećeg ajeta: “Dopušta vam se da se u noćima dok traje ***[post](https://pitajucene.com/search/post/questions/ "Pretraži pitanja o postu")*** sastajete sa svojim ženama … ” (El-Bekara, 1 87) u kojem je spomenut isti izraz.


Drugo, također je zabranjeno činiti sve što vodi u spolni odnos: predigru, poljubac, dodir i sl. Isti status ima i direktno i indirektno razgovaranje o spolnom odnosu (u prisustvu žena) .


Treće, hadž onoga čovjeka koji ima spolni odnos sa suprugom pokvaren je, mora ga završiti i ponovo obaviti sljedeće godine. Dokaz za to jeste predanje u kojem stoji da je Ebut-Tufejl Amir b. Vasila rekao: “Bio sam u halki s Ibn Abbasom, radijallahu anhu, kada dođe neki čovjek i kaza da je imao spolni odnos sa suprugom, a bio je muhrim. Ibn Abbas reče mu: ‘Učinio si veliku stvar!’ Prestupnik je plakao, pa najzad reče: ‘Ako mi je iskup od toga da raspalim veliku vatru i bacim se u nju, učinit ću to!’ Ibn Abbas odgovori mu: ‘Iskup je daleko lakši od toga: upotpunite svoje obrede i vratite se u svoju zemlju, ali iduće godine ponovo dođite na hadž, a kada stupite u obrede, ti i tvoja supruga razdvojite se, i nemojte se susretati sve dok ne obavite hadž; a zakoljite ***[kurban](https://pitajucene.com/search/kurban/questions/ "Pretraži pitanja o kurbanu")***. “‘


Ovo su pravno rješenje dali Omer, Alija, Ebu Hurejra, Ibn Omer i neki drugi ***[ashabi](https://pitajucene.com/search/ashab/questions/ "Pretraži pitanja o ashabima")***, radijallahu anhum.  To je preneseno i kao merfu-predanje, ali ono nije autentično. El-Begavi veli: “Ako se desi da muhrim ima spolni odnos sa suprugom prije oslobađanja ihramskih zabrana, njegov je hadž pokvaren, bez obzira desilo se to prije ili poslije stajanja na Arefatu. Takav se čovjek mora iskupiti klanjem deve, upotpuniti već pokvareni hadž i ponovo ga obaviti sljedeće godine.” !  Rekao sam: ovdje je imam El-Begavi mislio na veliko oslobađanje od ihramskih zabrana, a ono biva obavljanjem hadžskog tavafa (tavaful-ifade), na osnovu Resulullahovog, sallallahu alejhi ve sellem, hadisa: “Kada bacite kamenćiće na džemretu, sve vam je dopufteno osim spolnog odnosa. ‘


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


